Dian Fossey

Dian Fossey (født 16. januar 1932 i nærheten av San Francisco i California, død 26. desember 1985 ved Karisoke Research Center i Rwanda) var en amerikansk zoolog. Hun var interessert i gorillaer, spesielt fjellgorillaer, og studerte dem daglig i Rwandas fjellskog ved Karisoke Research Center, et forskningssenter hun skapte i Volcanoes National Park i 1967.

Hun ble funnet drept i en alder av 53 år i teltet sitt i Virunga-området nær Ruhengeri i Rwanda i 1985. Drapet er svært myteomspunnet, men mange mener at drapet var planlagt av Protais Zigiranyirazo, tidligere guvernør i Ruhengeri, og kjent for å ha etablert dødsskvadronene som deltok i drapet på over 800 000 rwandere rundt 1994.

Hun utga selvbiografien Gorillas in the Mist i 1983 som fokuserer på det vitenskapelige arbeidet hennes, samt de ulike memoarene hun skrev ned da hun arbeidet i Rwanda. I 1988 ble den filmatisert med navnet I gorillaens rike med Sigourney Weaver i rollen som Fossey.

Referanser

Eksterne lenker 
 
 Dian Fossey Gorilla Fund International
 Dian Fossey Gorilla Fund UK

Antropologer fra USA
Forskere fra USA
Etologer
Personer fra San Francisco
Personer fra Louisville
Fødsler i 1932
Dødsfall i 1985